smcproject/ml-wiki-sentences huggingface dataset:
ഈ മനയിലെ കാരണവർക്ക് വിവാഹം കഴിഞ്ഞ് ഏറെക്കാലമായിട്ടും കുട്ടികളുണ്ടായില്ല.
ഇതിൽ ഏറെ ദുഃഖിതനായ അദ്ദേഹം പെരുവനം ഗ്രാമത്തിലുള്ള പ്രസിദ്ധമായ തിരുവുള്ളക്കാവ് ധർമ്മശാസ്താക്ഷേത്രത്തിൽ പോയി ഭജനമിരുന്നു.
വർഷങ്ങളോളം ഭജനമിരുന്ന് അവശാനായ അദ്ദേഹം നാട്ടിലേയ്ക്ക് മടങ്ങിപ്പോയി.
അദ്ദേഹത്തിന്റെ ജന്മദിനത്തിന്റെ തലേന്നാണ് അദ്ദേഹം നാട്ടിലെത്തിയത്.
ജന്മദിനത്തിൽ പുലർച്ചെ എഴുന്നേറ്റ് പ്രഭാതകൃത്യങ്ങളെല്ലാം ചെയ്ത് നമ്പൂതിരി ഇല്ലത്ത് തിരിച്ചെത്തിയപ്പോൾ കണ്ടത് ഇല്ലത്തിന്റെ നടുമുറ്റത്ത് ഉയർന്നുനിൽക്കുന്ന ഒരു ചുരികയാണ് (അയ്യപ്പന്റെ ആയുധമാണ് ചുരിക).
ഈ കാഴ്ച കണ്ടപാടേ അദ്ദേഹം ഓടിപ്പോയി ചുരിക തൊട്ടെങ്കിലും അത് അപ്പോൾതന്നെ താണുപോയി.
പകരം സ്വയംഭൂവായി ശാസ്താവിഗ്രഹം ഉയർന്നുവരുന്നത് അദ്ദേഹം കണ്ടു.
ഇതുകൂടി കണ്ടപ്പോൾ ആനന്ദാശ്രുക്കൾ പൊഴിച്ച നമ്പൂതിരി തേവാരത്തിന് നേദിയ്ക്കാൻ വച്ച അട ശാസ്താവിന് നേദിച്ചു.
ഇന്നും അട തന്നെയാണ് ശാസ്താവിന് പ്രധാനനിവേദ്യം.
ശാസ്താവിനെ ഭക്തിയോടുകൂടി ഭജിച്ച ചെർപ്പുളശ്ശേരി നമ്പൂതിരിയ്ക്ക് ഒടുവിൽ ഒരു ഉണ്ണി ജനിച്ചു.
ആ ഉണ്ണിയും അച്ഛനെപ്പോലെ തികഞ്ഞ ഭക്തനായിത്തന്നെ ജീവിച്ചു.
അച്ഛന്റെ മരണശേഷം ഉണ്ണി സദാ ശാസ്താഭജനയിൽ മുഴുകി ജീവിച്ചതിനാൽ അദ്ദേഹം വിവാഹം കഴിയ്ക്കാൻ പോലും മറന്നുപോകുകയും അങ്ങനെ ആ കുടുംബം അന്യം നിന്നുപോകുകയും ചെയ്തു.
ഇല്ലത്തെ കാര്യസ്ഥനായിരുന്ന ഉമിക്കുന്ന് നായർ ആ ബ്രാഹ്മണാലയത്തെ ദേവാലയമാക്കി മാറ്റി.
അങ്ങനെയാണ് ചെർപ്പുളശ്ശേരി അയ്യപ്പൻകാവ് ക്ഷേത്രം നിലവിൽ വന്നത്.
ഇല്ലത്തെ നടുമുറ്റത്തെ മുല്ലത്തറ ശ്രീകോവിലായി; അടുക്കള തിടപ്പള്ളിയും .
നായരുടെ ശ്രദ്ധയും ഭക്തിയും ക്ഷേത്രത്തെ വലിയ നിലയിലെത്തിച്ചു.
പ്രാചീന നെടുങ്ങനാട് എന്നറിയപ്പെട്ട ഒറ്റപ്പാലം , പട്ടാമ്പി , ചെറുപ്പുളശ്ശേരി പ്രദേശങ്ങളടങ്ങിയ ചേരിക്കല് കൊടുങ്ങല്ലൂരിലെ ചേരന്മാരുടെ ഭരണകാലത്ത് (എ.ഡി. 9 മുതൽ 12 വരെയുള്ള നൂറ്റാണ്ടുകളിൽ) നെടുങ്ങാടി എന്ന സാമന്തരാണ് ഭരിച്ചിരുന്നത്.
ചേരരുടെ മക്കളെന്ന് അവകാശപ്പെട്ട തിരുമുൽപ്പാടന്മാർ ഇവരിൽ നിന്നും അധികാരം കൈക്കലാക്കി.
കാലക്രമേണ തിരുമുൽപ്പാടന്മാരിൽ ഒരു വിഭാഗം കർത്താക്കന്മാർ എന്ന പേരിൽ ചെറുപ്പുള്ളശ്ശേരി കേന്ദ്രമാക്കി ഭരണം തുടങ്ങി.
ഉമിക്കുന്നത്ത് നായർ എന്ന ഒരു പ്രഭുവിൻറെ ഊരായ്മയിലുള്ള ഒരു കാവായിരുന്നു എന്ന് കൊട്ടിച്ചെഴുന്നള്ളത്ത് രേഖകൾ പറയുന്നു.
എ.ഡി. പതിനഞ്ചാം നൂറ്റാണ്ടിൽ സാമൂതിരി നെടുങ്ങനാട് കീഴടക്കുമ്പോൾ കർത്താക്കന്മാരായിരുന്നു നെടുങ്ങാതിരി സ്ഥാനത്തുണ്ടായിരുന്നത്.
ചെർപ്പുളശ്ശേരി പട്ടണത്തിന്റെ ഒത്ത നടുക്കായാണ് ക്ഷേത്രം സ്ഥിതിചെയ്യുന്നത്.
ചെർപ്പുളശ്ശേരി നഗരസഭ കാര്യാലയം, പോസ്റ്റ് ഓഫീസ്, നിരവധി കടകംബോളങ്ങൾ തുടങ്ങിയവ ക്ഷേത്രത്തെ ചുറ്റിപ്പറ്റിയാണ് പണിതിട്ടുള്ളത്.
ക്ഷേത്രത്തിന്റെ തെക്കുഭാഗത്ത് വാഹനപാർക്കിങ് സൗകര്യമുണ്ട്.
ക്ഷേത്രത്തിന്റെ തൊട്ടുമുന്നിൽ അതിവിശാലമായ ക്ഷേത്രക്കുളം പണിതിരിയ്ക്കുന്നു.
ഉഗ്രമൂർത്തിയായ അയ്യപ്പസ്വാമിയുടെ ഉഗ്രത കുറയ്ക്കാനാണ് നടയ്ക്കുനേരെ കുളം കുഴിച്ചിരിയ്ക്കുന്നതെന്ന് വിശ്വസിച്ചുപോരുന്നു.
കുളത്തിനും പടിഞ്ഞാറേ ഗോപുരത്തിനുമിടയിൽ അല്പം സ്ഥലമേയുള്ളൂ.
ആ സ്ഥലത്ത് ക്ഷേത്രത്തിന്റെ തൊട്ടുമുന്നിലായി കല്യാണമണ്ഡപവും കാണാം.
നിത്യേന ഇവിടെ ആയിരക്കണക്കിന് വിവാഹങ്ങൾ നടന്നുപോരുന്നുണ്ട്.
വിവാഹം നടക്കുന്ന അപൂർവ്വം ശാസ്താസന്നിധികളിലൊന്നാണ് ചെർപ്പുളശ്ശേരിയിലേത്.
മുഖ്യപ്രതിഷ്ഠ ഗൃഹസ്ഥഭാവത്തിലുള്ള ശാസ്താവായതുകൊണ്ടാണത്രേ ഇത്.
പടിഞ്ഞാറേ നടയിൽ ഒരു ഇരുനില ഗോപുരം കാണാം.
2021-ൽ പണിതതാണ് ഈ ഗോപുരം.
മുമ്പുണ്ടായിരുന്ന ഗോപുരം കാലപ്പഴക്കത്തിൽ നശിച്ചുപോയപ്പോൾ പകരം പണിതത്.
ഗോപുരത്തിനടുത്ത് ദേവസ്വം ഓഫീസുകൾ കാണാം.
മലബാർ ദേവസ്വം ബോർഡിന് കീഴിലുള്ള ഒരു 'എ' ഗ്രേഡ് ദേവസ്വമാണ് ചെർപ്പുളശ്ശേരി ദേവസ്വം.
അകത്തുകടന്നാൽ പടിഞ്ഞാറേ നടയിൽ ആദ്യം കാണുന്നത്, വലിയ ആനക്കൊട്ടിലാണ്.
മുമ്പുണ്ടായിരുന്ന വലിയ ആനക്കൊട്ടിൽ 2019-ൽ പൊളിച്ചുമാറ്റിയശേഷമാണ് 2021-ൽ ഈ ആനക്കൊട്ടിൽ പണിതത്.
ചോറൂൺ , തുലാഭാരം , ഭജന തുടങ്ങിയ ക്രിയകൾ നടക്കുന്നത് ഇവിടെവച്ചാണ്.
ശബരിമല തീർത്ഥാടകർ മാലയിടാനും കെട്ടുനിറയ്ക്കാനും തിരഞ്ഞെടുക്കുന്നതും ഇവിടെവച്ചാണ്.
ആനക്കൊട്ടിലിനകത്തുതന്നെയാണ് ഭഗവദ്വാഹനമായ കുതിരയെ ശിരസ്സിലേറ്റുന്ന ഉത്തുംഗമായ സ്വർണ്ണക്കൊടിമരം കാണപ്പെടുന്നതും.
2021-ലാണ് ഇത് ഇവിടെ പ്രതിഷ്ഠിച്ചത്.
മുമ്പ് ഇവിടെയുണ്ടായിരുന്ന ചെമ്പുകൊടിമരം 2018-ൽ എടുത്തുമാറ്റിയിരുന്നു.
തുടർന്ന് നടന്ന ക്ഷേത്രനവീകരണകലശത്തോടനുബന്ധിച്ചാണ് സ്വർണ്ണക്കൊടിമരം പ്രതിഷ്ഠിച്ചത്.
കൊടിമരത്തിനപ്പുറം വലിയ ബലിക്കല്ലുണ്ട്.
ശീവേലിയ്ക്ക് അവസാനം ബലിതൂകുന്നത് ഇവിടെയാണ്.
മറ്റ് ക്ഷേത്രങ്ങളിലെ ബലിക്കല്ലുകളെക്കാൾ വലിപ്പം കുറവാണ് ഇതിന്.
പ്രധാന പ്രതിഷ്ഠ തറനിരപ്പിൽത്തന്നെയായതുകൊണ്ടാണിത്.
ശാസ്താവിന്റെ മുഖ്യസേനാധിപനായ ശാസ്തൃസേനനെയാണ് ഇവിടെ വലിയ ബലിക്കല്ല് പ്രതിനിധീകരിയ്ക്കുന്നത്.
പ്രധാന ബലിക്കല്ലിന്റെ താഴെയായി അപ്പം പോലെയുള്ള എട്ട് ചെറിയ ബലിക്കല്ലുകൾ കാണാം.
ഇത് ശാസ്താവിന്റെ ഉപസൈന്യാധിപന്മാരെയാണ് പ്രതിനിധീകരിയ്ക്കുന്നത്.
പടിഞ്ഞാറ് തീക്ഷ്ണൻ, വടക്കുപടിഞ്ഞാറ് തീക്ഷ്ണദന്തൻ, വടക്ക് കാരാക്ഷൻ, വടക്കുകിഴക്ക് ഭവോത്ഭവൻ, കിഴക്ക് വീരബാഹു, തെക്കുകിഴക്ക് മഹാവീരൻ, തെക്ക് വിദ്യുദന്തൻ, തെക്കുപടിഞ്ഞാറ് വിലാസനൻ എന്നിവരെയാണ് ഇവ പ്രതിനിധീകരിയ്ക്കുന്നത്.
എന്നാൽ, ഇവിടെ ഇവർക്ക് ബലിതൂകില്ല.
പകരം, ക്ഷേത്രത്തിന്റെ പുറത്തെ ബലിവട്ടത്തിൽ മേൽപ്പറഞ്ഞ സ്ഥലങ്ങളിൽ ഇവർക്കായി ബലിക്കല്ലുകൾ കാണാം.
അവിടങ്ങളിലാണ് ബലിതൂകൽ.
വടക്കുഭാഗത്ത് ക്ഷേത്രം വക ഊട്ടുപുരയുണ്ട്.
രണ്ടുനിലകളോടുകൂടിയ ഊട്ടുപുരയാണ് ഇവിടെയുള്ളത്.
ഇവിടെത്തന്നെയാണ് ക്ഷേത്രത്തിൽ വിദ്യാരംഭം നടത്തുന്നതും.
നിത്യേന വിദ്യാരംഭം നടക്കുന്ന ക്ഷേത്രമാണ് ചെർപ്പുളശ്ശേരി അയ്യപ്പൻകാവ്.
തിരുവുള്ളക്കാവിൽ നിന്ന് ഇങ്ങോട്ടേയ്ക്ക് കടന്നുവന്നതാണ് ഈ ശാസ്താവ് എന്നതിനാലാണ് ഇവിടെ നിത്യേന വിദ്യാരംഭം നടത്തുന്നത്.
ഇവിടെത്തന്നെ സരസ്വതീദേവിയുടെ ഒരു പ്രതിഷ്ഠയുമുണ്ട്.
ഈ ഊട്ടുപുരയ്ക്കപ്പുറത്ത് മറ്റൊരു ക്ഷേത്രക്കുളം കാണാം.
ഇത് താരതമ്യേന ചെറുതാണ്.
വടക്കുകിഴക്കുഭാഗത്ത് നാഗദൈവങ്ങളുടെയും നവഗ്രഹങ്ങളുടെയും ബ്രഹ്മരക്ഷസ്സിന്റെയും പ്രതിഷ്ഠകളുണ്ട്.
പതിവുപോലെ മേൽക്കൂരയില്ലാത്ത ഒരു തറയിലാണ് നാഗദൈവങ്ങളുടെ പ്രതിഷ്ഠ.
നാഗരാജാവ് ഇവിടെ വാസുകിയാണ് .
കൂടാതെ, നാഗയക്ഷി , നാഗചാമുണ്ഡി , നാഗകന്യക , ചിത്രകൂടം തുടങ്ങിയ സങ്കല്പങ്ങളുമുണ്ട്.
നൂറും പാലും തന്നെയാണ് നാഗദൈവങ്ങളുടെ പ്രധാന വഴിപാട്.
എല്ലാമാസത്തിലും ആയില്യം നാളിൽ ഇവർക്ക് വിശേഷാൽ പൂജകളും കന്നിമാസത്തിലെ ആയില്യത്തിന് സർപ്പബലിയും ഇവർക്കുണ്ടാകും.
കേരളത്തിൽ നവഗ്രഹപ്രതിഷ്ഠയുള്ള അപൂർവ്വം ക്ഷേത്രങ്ങളിലൊന്നാണിത്.
പതിവുപോലെ സൂര്യനെ നടുക്കുനിർത്തി ചുറ്റും മറ്റുള്ളവർ നിൽക്കുന്ന ഭാവത്തിലാണ് പ്രതിഷ്ഠ.
സൂര്യന്റെ കിഴക്ക് ശുക്രനും തെക്കുകിഴക്ക് ചന്ദ്രനും തെക്ക് ചൊവ്വയും തെക്കുപടിഞ്ഞാറ് രാഹുവും പടിഞ്ഞാറ് ശനിയും വടക്കുപടിഞ്ഞാറ് കേതുവും വടക്ക് വ്യാഴവും വടക്കുകിഴക്ക് ബുധനും സ്ഥാനമുറപ്പിച്ചിരിയ്ക്കുന്നു.
സൂര്യനും ബുധനും ശുക്രനും കിഴക്കോട്ടും ചൊവ്വയും രാഹുവും കേതുവും തെക്കോട്ടും ചന്ദ്രനും ശനിയും പടിഞ്ഞാറോട്ടും വ്യാഴം മാത്രം വടക്കോട്ടും ദർശനമായി കുടികൊള്ളുന്നു.
ക്ഷേത്രത്തിൽ നിത്യേന വിശേഷാൽ നവഗ്രഹപൂജ നടത്തിവരാറുണ്ട്.
ഇവരുടെ തെക്കോട്ട് മാറിയാണ് ബ്രഹ്മരക്ഷസ്സിന്റെ സ്ഥാനം.
അപമൃത്യുവിനിരയായ ബ്രാഹ്മണരുടെ ആത്മാക്കളെയാണ് ബ്രഹ്മരക്ഷസ്സായി പ്രതിഷ്ഠിയ്ക്കുക.
ഇവിടെ മുമ്പ് ഒരു തറ മാത്രമേ ഉണ്ടായിരുന്നുള്ളൂ.
2021-ൽ നടന്ന നവീകരണത്തിനുശേഷം ഇവിടെയും ചെറിയൊരു ശ്രീകോവിൽ പണിതു.
പാൽപ്പായസമാണ് പ്രധാനവഴിപാട്.
ക്ഷേത്രത്തിന്റെ തെക്കുഭാഗത്ത് വഴിപാട് കൗണ്ടറുകൾ സ്ഥിതിചെയ്യുന്നു.
101 നാഴി അടയാണ് ക്ഷേത്രത്തിലെ പ്രധാന വഴിപാട്.
കൂടാതെ നീരാജനം, എള്ളുപായസം, നെയ്യഭിഷേകം തുടങ്ങിയവയും വിശേഷമാണ്.
മണ്ഡലകാലത്ത് നിത്യേന അയ്യപ്പൻ തീയാട്ട് നടത്താറുണ്ട്.
ഇതിനടുത്താണ് ശിവനെയും ഗണപതിയെയും പ്രതിഷ്ഠിച്ചിരിയ്ക്കുന്ന കൊച്ചുശ്രീകോവിൽ സ്ഥിതിചെയ്യുന്നത്.
ഒരേ പീഠത്തിൽ കിഴക്കോട്ട് ദർശനമായാണ് ശിവനും പുത്രനായ ഗണപതിയും പ്രതിഷ്ഠിയ്ക്കപ്പെട്ടിരിയ്ക്കുന്നത്.
തെക്കുഭാഗത്ത് ഗണപതിയും വടക്കുഭാഗത്ത് ശിവനും പ്രതിഷ്ഠിയ്ക്കപ്പെട്ടിരിയ്ക്കുന്നു.
വളരെ ചെറിയൊരു ശിവലിംഗമാണ് ഇവിടെയുള്ളത്.
ഒരടി മാത്രമേ ഉയരമുള്ളൂ.
ഗണപതിവിഗ്രഹം സാധാരണ ക്ഷേത്രങ്ങളിലേതുപോലെത്തന്നെയാണ്.
രണ്ടടി ഉയരം വരും.
വിഘ്നേശ്വരപ്രീതിയ്ക്കായി നിത്യേന ഇവിടെ ഗണപതിഹോമവും ശിവന് നിത്യേന ധാരയും പതിവുണ്ട്.
ഉത്സവക്കാലത്ത് കലാപരിപാടികൾ നടത്തുന്നത് ഇതിനടുത്തുവച്ചാണ്.
ചതുരാകൃതിയിൽ തീർത്ത വളരെ ചെറിയൊരു ശ്രീകോവിലാണ് ഈ ക്ഷേത്രത്തിലേത്.
കരിങ്കല്ലിൽ തീർത്ത ഈ ശ്രീകോവിലിന് ഏകദേശം അമ്പതടി ചുറ്റളവേ കാണൂ.
ഒരടിയോളം ഉയരം വരുന്ന ശിവലിംഗരൂപത്തിലുള്ള വിഗ്രഹത്തിൽ പടിഞ്ഞാറോട്ട് ദർശനമായി ശ്രീ അയ്യപ്പസ്വാമി വാഴുന്നു.
പ്രഭ എന്ന ഭാര്യയോടും സത്യകൻ എന്ന മകനോടും കൂടി നിൽക്കുന്ന, കിരാതഭാവത്തിലുള്ള ശാസ്താവായാണ് സങ്കല്പം.
സ്വയംഭൂവിഗ്രഹമായതിനാൽ ഇതിൽ ചെത്തിമിനുക്കലുകളൊന്നും തന്നെ നടത്തിയിട്ടില്ല.
വിഗ്രഹത്തിൽ ചാർത്താൻ സ്വരൂപത്തോടുകൂടിയ ഒരു ഗോളകയുമുണ്ട്.
അമ്പും വില്ലും പിടിച്ചുനിൽക്കുന്ന അയ്യപ്പസ്വാമിയുടെ രൂപമാണ് ഇതിന്.
അങ്ങനെ, വിശ്വപ്രകൃതിയുടെ മൂലതേജസ്സിനെ മുഴുവൻ ആവാഹിച്ചുകൊണ്ട് അയ്യപ്പസ്വാമി, ചെർപ്പുളശ്ശേരി ശ്രീലകത്ത് വാഴുന്നു.
ശ്രീകോവിൽ ചുവർച്ചിത്രങ്ങളാലോ ദാരുശില്പങ്ങളാലോ അലംകൃതമല്ല.
ആകെ ഇവിടെ കാണാൻ സാധിയ്ക്കുന്നത് ശ്രീകോവിലിന്റെ വാതിലിന് ഇരുവശവും നിൽക്കുന്ന ദ്വാരപാലകരുടെ രൂപങ്ങളും സ്ഥിരമായി കാണാൻ സാധിയ്ക്കുന്ന ചില എടുപ്പുകളും മാത്രമാണ്.
ശ്രീകോവിലിന്റെ മേൽക്കൂര പൂർണ്ണമായും ചെമ്പുമേഞ്ഞിട്ടുണ്ട്.
ഇതിന് മുകളിൽ സ്വർണ്ണത്താഴികക്കുടം കാണാം.
വടക്കുവശത്ത് പതിവുപോലെ ഓവ് നിർമ്മിച്ചിട്ടുണ്ട്.
അഭിഷേകം ചെയ്യുന്ന ദ്രവ്യങ്ങൾ ഇതുവഴി ഒഴുക്കിവിടുന്നു.
ഇവിടത്തെ ഓവും വളരെ താഴേയ്ക്കായാണ് നിർമ്മിച്ചിരിയ്ക്കുന്നത്.
തറയോടുചേർന്നുള്ള പ്രതിഷ്ഠയായതുകൊണ്ടാണത്.
വളരെ ചെറിയ സ്ഥലമേ നാലമ്പലത്തിനകത്തുമുള്ളൂ.
കരിങ്കല്ലിൽ പണിത നാലമ്പലത്തിന്റെ പുറംചുവരുകൾ വിളക്കുമാടം കൊണ്ട് അലംകൃതമാണ്.
2021-ൽ നടന്ന നവീകരണത്തിന്റെ ഭാഗമായി നാലമ്പലവും വൻ തോതിൽ പുതുക്കിപ്പണിയുകയുണ്ടായി.
അതിനുശേഷമുള്ള രൂപമാണ് ഇപ്പോഴുള്ളത്.
ഇതിന്റെ മേൽക്കൂരയും പൂർണ്ണമായും ചെമ്പുമേഞ്ഞതാണ്.
നാലമ്പലത്തിനകത്തേയ്ക്കുള്ള പ്രവേശനകവാടത്തിന് ഇരുവശവുമായി വാതിൽമാടങ്ങൾ പണിതിട്ടുണ്ട്.
ഇവയിൽ വടക്കുഭാഗത്തുള്ള വാതിൽമാടത്തിലാണ് വിശേഷാൽ പൂജകളും ഹോമങ്ങളും മറ്റും നടക്കുന്നത്; തെക്കുഭാഗത്തേത് വാദ്യമേളങ്ങൾക്കും നാമജപത്തിനും ഉപയോഗിച്ചുവരുന്നു.
പൂജാസമയമൊഴികെയുള്ളപ്പോൾ തെക്കേ വാതിൽമാടത്തിലാണ് വാദ്യങ്ങൾ സൂക്ഷിയ്ക്കുക.
ചെണ്ട , മദ്ദളം , തിമില , ഇടയ്ക്ക , ചേങ്ങില , ഇലത്താളം തുടങ്ങിയ വാദ്യങ്ങൾ തദവസരങ്ങളിൽ തൂക്കിയിട്ടിരിയ്ക്കുന്നത് കാണാം.
അഷ്ടദിക്പാലകർ (പടിഞ്ഞാറ് - വരുണൻ , വടക്കുപടിഞ്ഞാറ് - വായു , വടക്ക് - കുബേരൻ ചന്ദ്രൻ , വടക്കുകിഴക്ക് - ഈശാനൻ , കിഴക്ക് - ഇന്ദ്രൻ , തെക്കുകിഴക്ക് - അഗ്നി , തെക്ക് - യമൻ , തെക്കുപടിഞ്ഞാറ് - നിരൃതി എന്ന ക്രമത്തിൽ), സപ്തമാതൃക്കൾ (തെക്കുഭാഗത്ത് ഒറ്റക്കല്ലിൽ - കിഴക്കുനിന്ന് ബ്രാഹ്മി , മഹേശ്വരി , കൗമാരി , വൈഷ്ണവി , വരാഹി , കൗമാരി , ചാമുണ്ഡി എന്ന ക്രമത്തിൽ), വീരഭദ്രൻ (സപ്തമാതൃക്കൾക്കൊപ്പം - കിഴക്കുഭാഗത്ത്), ഗണപതി (സപ്തമാതൃക്കൾക്കൊപ്പം - പടിഞ്ഞാറുഭാഗത്ത്), ബ്രഹ്മാവ് (വടക്കുകിഴക്കിനും കിഴക്കിനുമിടയിൽ), അനന്തൻ (തെക്കുപടിഞ്ഞാറിനും പടിഞ്ഞാറിനുമിടയിൽ), ശാസ്താവ് (തെക്കിനും തെക്കുപടിഞ്ഞാറിനുമിടയിൽ), സുബ്രഹ്മണ്യൻ (പടിഞ്ഞാറിനും വടക്കുപടിഞ്ഞാറിനുമിടയിൽ), ദുർഗ്ഗ (വടക്കുപടിഞ്ഞാറിനും വടക്കിനുമിടയിൽ), നിർമ്മാല്യധാരി (വടക്കിനും വടക്കുകിഴക്കിനുമിടയിൽ ശിവലിംഗരൂപത്തിൽ - ഇവിടെ ഘോഷാവതി ) എന്നിവരെ പ്രതിനിധീകരിയ്ക്കുന്ന ബലിക്കല്ലുകൾ, ഇവിടെ മേൽപ്പറഞ്ഞ സ്ഥാനങ്ങളിൽ കാണാവുന്നതാണ്.
തന്മൂലം അവയിൽ ചവിട്ടുന്നതും തൊട്ട് തലയിൽ വയ്ക്കുന്നതും നിരോധിച്ചിരിയ്ക്കുന്നു.
നിത്യേന അഞ്ചുപൂജകളും മൂന്നുശീവേലികളുമുള്ള മഹാക്ഷേത്രമാണ് ചെർപ്പുളശ്ശേരി അയ്യപ്പൻകാവ്.
പുലർച്ചെ നാലരമണിയ്ക്ക് ഏഴുതവണയുള്ള ശംഖുവിളിയോടെയും തവിൽ , നാദസ്വരം , കുഴിത്താളം എന്നീ വാദ്യങ്ങളുടെ അകമ്പടിയോടെയും പള്ളിയുണർത്തിയശേഷം അഞ്ചുമണിയ്ക്ക് നടതുറക്കുന്നു.
തലേന്ന് ചാർത്തിയ ആടയാഭരണങ്ങളോടെ ശാസ്താവിഗ്രഹം ദർശിച്ച് ഭക്തർ നിർവൃതിയടയുന്നു.
അതിനുശേഷം അഭിഷേകച്ചടങ്ങുകൾ തുടങ്ങുകയായി.
ആദ്യം വിഗ്രഹത്തിൽ എണ്ണകൊണ്ടാണ് അഭിഷേകം നടത്തുക.
പിന്നീട് വാകപ്പൊടിയും ജലവും കൊണ്ടും അഭിഷേകമുണ്ടാകും.
അവസാനം വെള്ളിക്കലശത്തിലെ ജലം കൊണ്ടും നടത്തി അഭിഷേകച്ചടങ്ങുകൾ അവസാനിപ്പിയ്ക്കുന്നു.
അതിനുശേഷം ആദ്യനിവേദ്യമായി മലർ , ശർക്കര , കദളിപ്പഴം എന്നിവ നേദിയ്ക്കുന്നു.
അതിനുശേഷം അഞ്ചരയോടെ ഉഷഃപൂജ നടത്തുന്നു.
സൂര്യോദയസമയത്ത് എതിരേറ്റുപൂജയും ഗണപതിഹോമം, കറുക ഹോമം, മൃത്യുഞ്ജയഹോമം തുടങ്ങിയ ഹോമങ്ങളും നടത്തുന്നു.
രാവിലെ ആറേ ഇരുപതിന് ഉഷഃശീവേലി.
തന്റെ ഭൂതഗണങ്ങൾക്കുള്ള നിവേദ്യം ഭഗവാൻ നേരിൽ കാണുന്നു എന്ന സങ്കല്പത്തിൽ, നാലമ്പലത്തിനകത്ത് ഒന്നും പുറത്ത് മൂന്നും എന്ന ക്രമത്തിൽ നടത്തുന്ന ചടങ്ങാണിത്.
ഏഴേ ഇരുപതിന് പന്തീരടിപൂജയും, അതിനുശേഷം പത്തുമണിയ്ക്ക് ഉച്ചപ്പൂജയും പത്തരയ്ക്ക് ഉച്ചശീവേലിയും നടത്തി പതിനൊന്നുമണിയോടെ നടയടയ്ക്കുന്നു.
സന്ധ്യയ്ക്ക് സൂര്യാസ്തമയമനുസരിച്ച് നടയടച്ച് ദീപാരാധന നടത്തുന്നു.
ഭഗവാന് കർപ്പൂരം ഉപയോഗിച്ച് ആരാധന നടത്തുന്നത് ഈ സമയത്താണ്.
ശ്രീകോവിലിനകത്തും പുറത്തുമുള്ള ദീപങ്ങൾ മുഴുവൻ കൊളുത്തിവയ്ക്കുന്നതും ഈ സമയത്താണ്.
വിഗ്രഹത്തിൽ മൂന്നുപ്രാവശ്യം കർപ്പൂരം ഉഴിഞ്ഞശേഷം നടതുറക്കുന്ന മേൽശാന്തി, തുടർന്ന് ഭക്തരെക്കൊണ്ടും ഉഴിയ്ക്കുന്നു.
ദീപാരാധന കഴിഞ്ഞാൽ ഏഴുമണിയോടെ അത്താഴപ്പൂജയും ഏഴരയ്ക്ക് അത്താഴശീവേലിയും നടത്തും.
ഏഴേമുക്കാലിന് തൃപ്പുക എന്നൊരു ചടങ്ങുണ്ട്.
പേര് സൂചിപ്പിയ്ക്കുന്നതുപോലെ ശ്രീകോവിലിനകത്ത് അഷ്ടഗന്ധം പുകച്ചുവിടുന്നതാണ് ഈ ചടങ്ങ്.
ഭഗവാനെ ഉറക്കുന്ന സങ്കല്പത്തിലാണ് ഈ ചടങ്ങ് നടത്തുന്നത്.
തൃപ്പുക കഴിഞ്ഞ് രാത്രി എട്ടുമണിയ്ക്ക് ക്ഷേത്രനട വീണ്ടും അടയ്ക്കുന്നു.
വിശേഷദിവസങ്ങളിലും ഉദയാസ്തമനപൂജയുള്ള ദിവസങ്ങളിലും തീയാട്ടുള്ള ദിവസങ്ങളിലും ഗ്രഹണം നടക്കുന്ന ദിവസങ്ങളിലും ഇവയ്ക്ക് മാറ്റം വരും.
ഉത്സവനാളുകളിൽ വിശേഷാൽ ക്രിയകളുള്ളതിനാൽ അതിനനുസരിച്ച് പൂജകൾക്ക് മാറ്റം വരും.
ഈയവസരങ്ങളിൽ ഉച്ചശീവേലി വൈകീട്ട് കാഴ്ചശീവേലിയായാണ് നടത്തുക.
ഉദയാസ്തമനപൂജയുള്ളപ്പോൾ പതിനെട്ട് പൂജകളാണുണ്ടാകുക.
അന്ന് നടയടയ്ക്കുമ്പോൾ അർദ്ധരാത്രിയോടടുക്കും.
തീയാട്ട് നടക്കുന്ന അവസരങ്ങളിൽ അതുകഴിഞ്ഞേ തൃപ്പുകയുണ്ടാകൂ.
ഗ്രഹണം നടക്കുന്ന ദിവസങ്ങളിൽ ഗ്രഹണം തുടങ്ങുന്നതിന് ഒരുമണിക്കൂർ മുമ്പേ അടയ്ക്കുന്ന നട, ഗ്രഹണം കഴിഞ്ഞ് എല്ലാ ശുദ്ധിക്രിയകളും നടത്തിയേ തുറക്കൂ.
പൂജാസമയത്ത് വാദ്യങ്ങളായി രാവിലെ ഇടയ്ക്കയും വൈകീട്ട് ചെണ്ടയും പതിവുണ്ട്.
പാലക്കാട് ജില്ലയിൽ പട്ടാമ്പിയിലെ പ്രസിദ്ധ താന്ത്രികകുടുംബമായ അഴകത്ത് മനക്കാർക്കാണ് ചെർപ്പുളശ്ശേരി അയ്യപ്പൻകാവ് ക്ഷേത്രത്തിലെ തന്ത്രാധികാരം.
വിശേഷദിവസങ്ങൾ കൊടിയേറ്റുത്സവം മണ്ഡലകാലം പങ്കുനി ഉത്രം റഫറൻസ്
എസ്. രാജേന്ദു , നെടുങ്ങനാട് ചരിത്രം പ്രാചീന കാലം മുതൽ എ.ഡി. 1860  വരെ, പെരിന്തൽമണ്ണ , 2012
കൊട്ടിച്ചെഴുന്നള്ളത്ത്, കോഴിക്കോട് , 1909
കെ.വി.കൃഷ്ണ അയ്യർ, സാമോറിൻസ് ഓഫ് കാലിക്കറ്റ, കോഴിക്കോട് , 1936
ലോഗൻ , മലബാർ
ചെർക്കള
ചെർക്കള ചെങ്കള ഗ്രാമപഞ്ചായത്തിന്റെ ആസ്ഥാനമായ പട്ടണമാണ്.
കാസറഗോഡു ജില്ലാ അസ്ഥാനത്തുനിന്നും 8 കിലോമീറ്ററോളം അകലെയാണ് ഈ സ്ഥലം.
കാസറഗോഡ് - ജാൽസൂർ ദേശീയപാത55, ചെർക്കള - ബദിയഡുക്ക റോഡ്, കാസറഗോഡ് നിന്നും കേരളത്തിന്റെ തെക്കു ഭാഗത്തേയ്ക്കു പോകുന്ന ദേശീയപാത 66 എന്നിവ ചെർക്കളയിൽ സന്ധിക്കുന്നു.
അങ്ങനെ ചെർക്കള ഒരു പ്രധാന ജംഗ്ഷൻ ആകുന്നു.
ചെങ്കള പഞ്ചായത്തിന്റെ പതിനാലാം വാർഡാണിത്.
മലയാളം , കന്നഡ എന്നീ ഭാഷകളും തുളു , മറാത്തി തുടങ്ങിയ ഭാഷകളും സംസാരിക്കുന്നവരുണ്ട്.
തമിഴ് , ഹിന്ദി ഭാഷകൾ സംസാരിക്കുന്ന അന്യസംസ്ഥാനതൊഴിലാളികളെയും ഇവിടെക്കാണാം.
1938ൽ സ്ഥാപിച്ച ജി. എച്ച്. എസ്. എസ്. ചെർക്കള സെൻട്രൽ പ്രമുഖ വിദ്യാലയമാണ്.
ചെർക്കളയിൽ മാർത്തോമാ സഭ സ്ഥാപിച്ച ബധിരവിദ്യാലയം പ്രശസ്തമാണ്.
പ്രമുഖ വ്യക്തികൾ ചെർക്കളം അബ്ദുള്ള , മുൻ എം. എൽ. എ അവലംബം
ചെർക്കളം അബ്ദുള്ള ഇംഗ്ലീഷ് വിലാസം https://ml.wikipedia.org/wiki/Cherkalam_Abdullah
ഇന്ത്യൻ യൂണിയൻ മുസ്ലീംലീഗിന്റെ നേതാക്കളിലൊരാളും, മഞ്ചേശ്വരം മണ്ഡലത്തിൽ നിന്നുള്ള എം.എൽ.എ-യും ആയിരുന്നു ചെ‍ർക്കളം അബ്ദുള്ള (1942 സെപ്റ്റംബർ 15 - 2018 ജൂലൈ 27).
2001-ലെ ആന്റണി മന്ത്രിസഭയിൽ തദ്ദേശസ്വയംഭരണവകുപ്പ്മന്ത്രിയായിരുന്നു.
1942 സെപ്റ്റംബർ 15-ന് ബാരിക്കാട് മുഹമ്മദ്ഹാജിയുടേയും ആസ്യമ്മയുടേയും മകനായി ജനനം.
1957-ൽ സ്വതന്ത്രവിദ്യാർഥിസംഘടനയിലൂടെയാണ് രാഷ്ട്രീയരംഗത്ത് എത്തിയത്.
1987 മുതൽ 2006 വരെ തുടർച്ചയായി നാലു തവണ മഞ്ചേശ്വരം മണ്ഡലത്തിൽ നിന്ന് നിയമസഭയിലേക്ക് തിരഞ്ഞെടുക്കപ്പെട്ടു.
2001 മുതൽ 2004 വരെ തദ്ദേശസ്വയംഭരണവകുപ്പ്മന്ത്രിയായിരുന്നപ്പോൾ കുടുബശ്രീ പ്രവർത്തനങ്ങളുടെ ഏകോപനത്തിൽ പ്രധാന പങ്കു വഹിച്ചു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2001 മഞ്ചേശ്വരം നിയമസഭാമണ്ഡലം ചെർക്കളം അബ്ദുള്ള ഇന്ത്യൻ യൂണിയൻ മുസ്ലിം ലീഗ് , യു.ഡി.എഫ് സി.കെ. പത്മനാഭൻ ബി.ജെ.പി. 1996 മഞ്ചേശ്വരം നിയമസഭാമണ്ഡലം ചെർക്കളം അബ്ദുള്ള ഇന്ത്യൻ യൂണിയൻ മുസ്ലിം ലീഗ് , യു.ഡി.എഫ് വി. ബാലകൃഷ്ണ ഷെട്ടി ബി.ജെ.പി. 1991 മഞ്ചേശ്വരം നിയമസഭാമണ്ഡലം ചെർക്കളം അബ്ദുള്ള ഇന്ത്യൻ യൂണിയൻ മുസ്ലിം ലീഗ് , യു.ഡി.എഫ് കെ.ജി. മാരാർ ബി.ജെ.പി. 1987 മഞ്ചേശ്വരം നിയമസഭാമണ്ഡലം ചെർക്കളം അബ്ദുള്ള ഇന്ത്യൻ യൂണിയൻ മുസ്ലിം ലീഗ് , യു.ഡി.എഫ് എച്ച്. ശങ്കര ആൽവ ബി.ജെ.പി. അധികാരങ്ങൾ 2001 മുതൽ 2004 വരെ ആന്റണി മന്ത്രിസഭയിൽ തദ്ദേശസ്വയംഭരണവകുപ്പ്മന്ത്രി 1972 മുതൽ 1984 വരെ ഇന്ത്യൻ യൂണിയൻ മുസ്‌ലിം ലീഗ് അവിഭക്ത കണ്ണൂർജില്ലാ ജോയിന്റ് സെക്രട്ടറിയായിരുന്നു 1984 കാസർഗോഡ് ജില്ലാ ഇന്ത്യൻ യൂണിയൻ മുസ്‌ലിം ലീഗ് ജനറൽ സെക്രട്ടറി 2004 മുതൽ 2017 വരെ ഇന്ത്യൻ യൂണിയൻ മുസ്‌ലിം ലീഗ് കാസർഗോഡ് ജില്ലാ പ്രസിഡന്റ്.
ഭാര്യ: ആയിഷ.
മക്കൾ: മെഹ്‌റുന്നീസ, മുംതാസ് സമീറ, സി.എ. മുഹമ്മദ് നാസർ, സി.എ.അഹമ്മദ് കബീർ അവലംബം
ചെർണവ ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ഇംഗ്ലീഷ് വിലാസം https://ml.wikipedia.org/wiki/Chernava
റഷ്യൻ നാടോടിക്കഥകളിൽ, ചെർണവ (ലഘുരൂപം: Chernavushka; റഷ്യൻ: Чернава, Чернавушка) മോർസ്കോയ് സാറിന്റെ (കടൽ സാർ) മകളാണ് (അല്ലെങ്കിൽ, ചില പതിപ്പുകൾ അനുസരിച്ച്, ഒരു മരുമകൾ), അതേ പേരിലുള്ള നദിയുടെ ആത്മാവും വ്യക്തിത്വവുമാണ്.
ഒരു മത്സ്യകന്യകയായ അവളുടെ തലയും മുകൾഭാഗവും മനുഷ്യരൂപമാണ്.
താഴത്തെ ശരീരം ഒരു മത്സ്യത്തിന്റെ വാലാണ്.
അവൾ പ്രത്യക്ഷപ്പെടുന്ന സാഡ്‌കോയുടെ ഇതിഹാസത്തിൽ നിന്നാണ് ചെർണവ പ്രശസ്തയായത്.
സാഡ്കോയിൽ
സാഡ്‌കോ ബൈലിനയിൽ, 900 മത്സ്യകന്യകകളിൽ ഒരാളായി ചെർണവ പ്രത്യക്ഷപ്പെടുന്നു.
കൊട്ടാരത്തിൽ ഒരു വേലക്കാരിയായി ജോലി ചെയ്യുന്ന ചെറുതും വൃത്തികെട്ടതും ചെറുപ്പവുമായ പെൺകുട്ടിയെന്നാണ് അവളെ വിശേഷിപ്പിക്കുന്നത്.
മോർസ്കോയ് സാർ സാഡ്കോയ്ക്ക് ഒരു നവവധുവിനെ വാഗ്ദാനം ചെയ്തപ്പോൾ, സാഡ്കോ ചെർണവയെ എടുത്ത് അവളുടെ അരികിൽ കിടന്നു.
അവരുടെ വിവാഹ രാത്രിയിൽ അവൻ അവളെ തൊട്ടില്ല.
സാഡ്കോ ഉറങ്ങുമ്പോൾ, ചെർണവ ഒരു നദിയായി രൂപാന്തരപ്പെട്ടു മനുഷ്യലോകത്തേക്ക് പ്രവേശിക്കാൻ അവനെ സഹായിച്ചു.
ചെർണാവ നദിയുടെ തീരത്ത് ഉണർന്ന സാഡ്കോ തന്റെ ആദ്യ ഭാര്യയിൽ വീണ്ടും ചേർന്നു.
അവളുടെ പേരിലാണ് ചെർണവ കോളെസ് അറിയപ്പെടുന്നത്.
അവലംബം Bibliography External links Краткое содержание и история создания оперы Римского-Корсакова «Садко» на сайте «Belcanto.Ru» (in Russian) Bylina «Садков корабль стал на море» (in Russian) Bylina «Садко» (in Russian) Sadko Archived 2018-01-01 at the Wayback Machine .
the bylina Prose version Sadko as collected by Arthur Ransome in Old Peter's Russian Tales Sadko as collected by Arthur Ransome in Old Peter's Russian Tales as a librivox.org audiobook.
ചെർണോബിൽ ദുരന്തം ഇംഗ്ലീഷ് വിലാസം https://ml.wikipedia.org/wiki/Chernobyl_disaster ചെർണോബിൽ റിയാക്ടർ നമ്പർ നാല്‌ ദുരന്തത്തിനു ശേഷം,കൂടുതൽ കേടുപറ്റിയ മെയിൽ റിയാക്ടർ നടുവിലും,ടർബൈൻ ബിൽഡിംഗ് വലത് വശത്ത് താഴെയും കാണാം
ചരിത്രത്തിലെ ഏറ്റവും വലിയ ആ‍ണവോർജ്ജ ദുരന്തമാണ് ചെർണോബിൽ ന്യൂക്ലിയർ ദുരന്തം .
1986 ഏപ്രിൽ 26നു രാത്രി 01:23:40 മണിക്കായിരുന്നു അപകടം സംഭവിച്ചത്.
മുമ്പ് സോവിയറ്റ് യൂണിയന്റെ ഭാഗമായിരുന്നതും ഇപ്പോൾ യുക്രൈനിന്റെ ഭാഗമായി നിലനിൽക്കുന്നതുമായ പ്രിപ്യാറ്റ് എന്ന പ്രദേശത്തെ ചെർണോബിൽ ആണവോർജ്ജ പ്ലാന്റിലെ നാലാം നമ്പർ റിയാക്ടർ പൊട്ടിത്തെറിച്ചാണ് അപകടം ഉണ്ടായത്.
റഷ്യൻ തനതു സാങ്കേതിക വിദ്യയിൽ വികസിപ്പിച്ച ലൈറ്റ് വാട്ടർ ഗ്രാഫൈറ്റ് മോഡറേറ്റഡ് റിയാക്റ്ററുകളുടെ വിഭാഗത്തിൽപ്പെടുന്ന റിയാക്ടറാണ് അപകടത്തിൽ പെട്ടത്.
അപകടകാരണം
റിയാക്ടറിന്റെ രൂപകൽപനയിലെ പിഴവുകളും ഓപ്പറേറ്റർമാരുടെ പിഴവുകളും കാരണമാണ് ദുരന്തം സംഭവിച്ചത്.
ചെർണോബിൽ ആണവനിലയത്തിലെ നാലാം നമ്പർ റിയാകട്റിൽ സംഭവിച്ച സുരക്ഷാ പിഴവ് പരിഹരിക്കുന്നതിനുള്ള പരീക്ഷണങ്ങൾക്കിടയിലാണ് അപകടം സംഭവിച്ചത്.
റിയാക്റ്റർ എമർജൻസ് ഷട്ട്ഡൗൺ ചെയ്യുമ്പോൾ അതിന്റെ ഇന്ധനഅറയിലെ ചൂട് കുറക്കാനായി വെള്ളം പമ്പു ചെയ്യണം.
ഇതിനായി വെള്ളം പമ്പ് ചെയ്യുന്ന എമർജൻസി പമ്പുകൾക്ക് പവർ നൽകുന്ന ജനറേറ്ററുകൾ അതിന്റെ മുഴുവൻ കപാസിറ്റിയിൽ എത്താൻ ഒന്നര മിനിട്ട് സമയം എടുക്കുന്നുവെന്നത് കണ്ടെത്തി അത് പരമാവധി മുപ്പത് സെക്കന്റിനകത്ത് സംഭവിപ്പിക്കാനുള്ള പരീക്ഷണങ്ങളാണ് നടത്തിക്കൊണ്ടിരുന്നത്.
ഇതിനായി റിയാക്ടറിന്റെ പവർ 700 മെ​ഗാവാട്ടിലേക്ക് കുറച്ചുകൊണ്ടുവരികയും സേഫ്റ്റി അലാമുകളും ഓട്ടോമാറ്റിക് ഷട്ട് ഡൗണുമൊക്കെ ഡിസേബിൾ ചെയ്ത് മാന്വൽ കണ്ട്രോൾ സിസ്റ്റത്തിൽ റിയാക്ടർ പ്രവർത്തിപ്പിക്കുകയുമായിരുന്നു.
പവർ 700 മെ​ഗാവാട്ടിലേക്ക് കുറച്ചു കൊണ്ടുവരുന്നതിനിടെ അപ്രതീക്ഷിതമായി റിയാക്ടർ പോയ്സണിങ് സംഭവിക്കുകയും റിയാക്ടർ പവർ മുപ്പതു മെ​ഗാവാട്ടായി കുറയുകയും ചെയ്തു.
ലോ പവർ കട്ടോഫ് സർക്കീട്ടറി ഡിസേബിൾ വച്ചിരിക്കുന്നതിനാൽ അതു പ്രവർത്തിച്ചില്ല.
റിയാക്ടർ പവർ 700 മെ​ഗാവാട്ടിൽ കുറഞ്ഞാൽ റിയാക്ടർ അസ്ഥിരാവസ്ഥയിലാകുമെന്നും കുറഞ്ഞ ഊർജനിലയിൽ പ്രവർത്തിപ്പിക്കുന്നത് അപകടമാണെന്നും അതിന്റെ സുരക്ഷാ മാന്വലിൽ പറഞ്ഞിരിക്കുന്നതിനാൽ പവർ 700 മൊ​ഗാവാട്ടിലേക്ക് ഉയർത്താനായി കൺട്രോൾ റോഡുകൾ മാന്വലായി ഉയർത്താൻ ശ്രമിച്ചു.
ഇതിനെ തുടർന്ന് പവർ 200 മെ​ഗാവാട്ടായി ഉയർന്നു.
പവർ കൂടുതലായി ഉയർത്താനുള്ള ശ്രമങ്ങൾ വിജയിച്ചില്ല.
പരീക്ഷണം മറ്റൊരു ദിവസത്തേക്ക് മാറ്റിവെക്കുന്നതിനു പകരം 700 മെ​ഗാവാട്ട് പവറിൽ നടത്താനിരുന്ന പരീക്ഷണം 200 മെ​ഗാവാട്ടിൽ തന്നെ തുടരാൻ മേലധികാരികൾ തീരുമാനിക്കുകയായിരുന്നു.
ഇതിനെ തുടർന്ന് ടർബൈനിലേക്കുള്ള നീരാവിയുടെ പ്രവാഹം നിർത്തി വച്ചു.
നീരാവി നിർത്തിയാലും കുറച്ച് നേരം ടർബൈനുകൾ കറങ്ങും.
ഇങ്ങനെ ടർബൈൻ കറങ്ങുമ്പോൾ ആ ഊർജ്ജം ഒരു മിനിട്ട് നേരത്തേക്ക് കൂളന്റ് പമ്പുകൾ പ്രവർത്തിപ്പിക്കാൻ മതിയാകുമോ എന്നു കണ്ടെത്തലായിരുന്നു പ്രധാന പരീക്ഷണ ലക്ഷ്യം.
200 മെ​ഗാവാട്ടിൽ, തികഞ്ഞ അസ്ഥിരാവസ്ഥയിലുള്ള റിയാക്റ്ററിന്റെ പവർ ലെവൽ കൂട്ടുന്നതിനിടയിൽ ടർബൈനുകളുടെ വേഗത കുറഞ്ഞതോടെ കൂളന്റ് പമ്പുകളുടെ പമ്പിംഗ് ശേഷി കുറഞ്ഞു.
റിയാക്റ്ററിനകത്തേക്ക് പമ്പ് ചെയ്യപ്പെടുന്ന ജലത്തിന്റെ അളവ് കുറഞ്ഞു.
ഇത് റിയാക്റ്ററിനകത്തെ ചൂട് വർദ്ധിപ്പിച്ചു.
ചൂടു കൂടിയതോടെ റിയാക്റ്ററിനകത്തെ ജലം കൂടുതൽ നീരാവിയായി മാറാൻ തുടങ്ങി.
റിയാക്ടറിനകത്തെ നീരാവിയുടെ അളവ് കൂടിയതോടെ റിയാക്ടറിന്റെ ന്യൂട്രോൺ ആഗിരണ ശേഷി കുറയുകയും കൂടുതൽ ന്യൂട്രോണുകൾ ഫിഷൻ പ്രവർത്തനത്തിന്റെ ഭാഗമാകാൻ തുടങ്ങുകയും ചെയ്തു.
സെക്കന്റുകൾക്കകം ഈ ചാക്രിക പ്രതിഭാസം മൂലം കൂടുതൽ പവർ ഉല്പാദിപ്പിക്കപ്പെടുകയും പവർ ക്രമാനുഗതമായി ഉയരുകയും ചെയ്തു.
ഇത് നിയന്ത്രിക്കാൻ കഴിഞ്ഞില്ല.
റിയാക്ടറിന്റെ ശരാശരി പ്രവർത്തന ശേഷിയായ 3000 മെ​ഗാവാട്ടും കഴിഞ്ഞ് പവർ ഉയർന്ന് മൂന്നു സെക്കൻഡിനകം അത് പതിനായിരം മെ​ഗാവാട്ടിലെത്തി.
നീരാവിയുടെ സമ്മർദം താങ്ങാനാവാതെ ഉന്നത മർദത്തിൽ റിയാക്ടർ കോർ പൊട്ടിത്തെറിച്ചു.
ഉന്നത ഊഷ്മാവിൽ രൂപപ്പെടുന്ന ഹൈഡ്രജന് തീപിടിച്ച് മൂന്നു സെക്കൻഡിനകം രണ്ടാമത്തെ പൊട്ടിത്തെറിയും സംഭവിച്ചു.
റിയാക്ടറിന്റെ ഉരുക്കുകവചങ്ങൾ തകർന്ന് ടൺകണക്കിന് റേഡിയോ ആക്ടീവ് പദാർത്ഥങ്ങൾ അന്തരീക്ഷത്തിലെത്തി.
നൂറു ഹിരോഷിമകൾക്ക് തുല്യമായ സ്ഫോടനമാണെന്നറിയാതെ, എമർജൻസി ടാങ്കിൽ സംഭവിച്ച സ്ഫോടനമാണെന്ന് തെറ്റിദ്ധരിച്ച്, റിയാക്ടർ സുരക്ഷിതമാണന്ന് പ്രഖ്യാപിച്ച് അനുവദനീയമായതിലും അധിക റേഡിയേഷൻ ഏറ്റുകൊണ്ട് അവർ അഗ്നിശമനപ്രവർത്തനങ്ങൾ നടത്തി.
പിന്നീട് ആണവസ്ഫോടനമാണെന്ന് തിരിച്ചറിഞ്ഞപ്പോൾ റേഡിയോ ആക്റ്റീവ് വികിരണങ്ങളെ തടയുന്ന അയ്യായിരം ടണ്ണോളം ബോറോൺ, ഡോളോമൈറ്റ്, മണൽ, ലെഡ് സംയുക്തങ്ങൾ സൈനിക ഹെലിക്കോപ്റ്ററുകളുടെ സഹായത്താൽ റിയാക്റ്ററിനു മുകളിലേക്ക് ചൊരിഞ്ഞു.
റിയാക്ടർ നിലനിന്നിരുന്ന പ്രിപ്യാറ്റ് ന​ഗരം റേഡിയോ ആക്ടീവ് പദാർത്ഥങ്ങളാൽ പൂർണമായി മലിനീകരിക്കപ്പെട്ടിരുന്നു.
റേഡിയേഷൻ തോത് അതി ഭീകരമായ തോതിൽ വർദ്ധിച്ചതിനാൽ റിയാക്ടറിനു മുപ്പത് കിലോമീറ്റർ പരിധിയിലുള്ള എല്ലാവരേയും ഒഴിപ്പിച്ചു.
ചെർണോബിൽ എക്‌സ്‌ക്ലൂഷൻ സോൺ എന്ന പേരിലാണ് ഇത് അറിയപ്പെടുന്നത്.
ആണവറിയാക്ടറിന്റെ പ്രവർത്തനങ്ങളിൽ ഉണ്ടായ പാകപ്പിഴയാണ്‌ ദുരന്തത്തിന് കാരണം.
സോവിയറ്റ് യൂണിയ൯ ആകെ 31 മരണങ്ങളും ക്യാ൯സ൪ പോലെ മാരകമായ അസുഖങ്ങളും രേഖപ്പെടുത്തി.
(എന്നാൽ ഇത് കേവലം സോവിയറ്റ് യൂണിയന്റെ വാദം മാത്രമായിരുന്നു.) സ്വാതന്ത്ര്യത്തിനുശേഷം ഇന്ന് ചെർണോബിൽ സ്ഥിതിചെയ്യുന്ന ഉക്രൈൻ ഗവൺമെന്റ് പിന്നീട് അന്നത്തെ സ്ഫോടനത്തിൽ 8000 പേരും ചെർണോബിൽ നിന്ന് ബഹിർഗമിച്ച റേഡിയേഷൻ്റെ പാർശ്വഫലമായി പിന്നീട് 30,000 മുതൽ 60,000 പേർ വരെ കൊല്ലപ്പെട്ടുവെന്ന് എന്ന് വെളിപ്പെടുത്തുകയുണ്ടായി.
ആ സത്യം അധികം ശ്രദ്ധിക്കപ്പെടാതെ പോയി.
അതു കൂടാതെ പ്രാപിറ്റ് പട്ടണത്തിൽ നിന്ന് തങ്ങളുടെ മുഴുവൻ സമ്പാദ്യങ്ങളും ഉപേക്ഷിച്ച് ജനങ്ങൾ പാലായനം ചെയ്തതിന് ശേഷം പട്ടണത്തിലെ വീടുകളും സ്ഥാപനങ്ങളും കൊള്ളയടിക്കപ്പെടുകയും ഇത്തരത്തിൽ ഭീമമായ റേഡിയേഷൻ നിലനിൽക്കുന്ന വസ്തുക്കൾ കൊള്ളയടിക്കപ്പെട്ടവരിൽ നിന്ന് അതിൻ്റെ തീവ്രതയറിയാതെ വാങ്ങി ഉപയോഗിക്കുകയും ചെയ്ത ആളുകളും ഈ ദുരന്തത്തിൻ്റെ ഇരകളായി എന്നതും ഒരു യാഥാർത്യമാണ്.
ഇതിന്റെ സീരീസ് മലയാളം സബ്‌ടൈറ്റിലിൽ ടെലെഗ്രാമിൽ ലഭ്യമാണ് .
അവലംബം Technological Regulations on operation of 3 and 4 power units of Chernobyl NPP (in force at the moment of emergency) https://www.youtube.com/watch?v=ITEXGdht3y8 http://www.mathrubhumi.com/environment/clean-earth/-what-happened-32-years-ago-in-chernobil-nuclear-centre-story-of-chernobyl-disaster-1.2767956 Archived 2018-05-06 at the Wayback Machine .
Tables and graphs of some parameters variation of the unit before the emergency
ചെൻജിയാങ് കൗണ്ടി ഫുക്സിയൻ നദിയുടെ വടക്കായി, ചൈനയിൽ സ്ഥിതിചെയ്യുന്ന യുന്നാൻ പ്രവിശ്യയിലെ, യുക്സിയിലാണ്, ചെൻജിയാങ് കൗണ്ടി (ചൈനീസ് :officially 澂江县; often spelled 澄江县; pinyin: Chéngjiāng Xiàn; earlier Tchinkiang))  സ്ഥിതിചെയ്യുന്നത്.
പരിണാമസംബന്ധിയായ ജീവശാസ്ത്രത്തിന്റെ,പ്രതേകിച്ച് പാലിയന്റോളജിയിൽ (ഫോസ്സിലിനെ കുറിച്ചുള്ള പഠനം) ചെൻജിയാങ്, മൃദുവായ പേശികളുള്ള,525 -നും 520 മില്ല്യൺ വർഷങ്ങൾക്കുമുമ്പ്, കാമ്പ്രിയൻ സ്ഫോടനത്തിനുമുമ്പ്, ജീവിച്ചിരുന്ന, ബെർജസ് ഷെയ്‍ൽ - നേക്കാൾ വർണ്ണശബളമായതും വയസ്സ് ഏറിയതുമായ , മയോഷ്യൻഷാൻ ഷെയ്‍ൽസ് പോലുള്ള ജീവികളുടെ ഫോസിലുകളെ കണ്ടെത്തലിൽ പ്രശസ്തമായ ഒരിടമാണ്.
ഇരുപതാം നൂറ്റാണ്ടിൽ കണ്ടെത്തിയ ഏറ്റവും പ്രധാനപ്പെട്ട ഫോസിലുകളായാണ് ഇവയെ കണക്കാക്കപ്പെടുന്നത്.
വ്യത്യസ്തവും, ഭംഗിയും നിറഞ്ഞ ഇവയുടെ രൂപം കണ്ടിട്ടല്ല, എന്നാൽ ഈ ജീവിജാലത്തിന്റെ വൈവിധ്യം കണ്ടിട്ടാണ്.
കൂടാതെ ഭൂമിയുടെ പരിണാമത്തേ തന്നെ മനസ്സിലാക്കുന്നതിനായുള്ള തെളിവുകളും ഇവ തരുന്നു.
ചാൾസ് വാൽക്കോട്ടിന്റെ ബർഗസ് ഷൈലിനെക്കുറിച്ചുള്ള പ്രാഥമിക പ്രസാധനം നടത്തിയ 1912കളിൽ ഫോസിലുകളെകുറിച്ച് വിവരിച്ച ഹെൻറി മാൻസുയും, ജാക്വെസ് ഡെപ്രാറ്റുമാണ് ഇവിടത്തെ ഫോസിലുകളെ കണ്ടെത്തിയത്.1984-കൾക്ക് തൊട്ടുമുമ്പാണ്,ഹു ക്സിയാൻ ഗുവാങ് എന്ന, യുന്നാൻ യൂണിവേഴ്‍സിറ്റിയിലെ പ്രൊഫസറിലൂടെ പാലിയന്റോളജിയുടെ മഹത്ത്വം ലോകം അറിയുന്നത്,യുന്നാൻ യൂണിവേഴ്സിറ്റിയിലാണ് കുൻമിങ്ങിലെ ചെൻജിയാങ് ബയോട്ടയുടെ റസർച്ച് സെന്ററിൽ അദ്ദേഹം ഡയറക്ടറായി  അനുവർത്തിപോരുന്നത്.
കൂടാതെ ഗുവാങ്, നാൻ ജിങിൽ സ്ഥിതിചെയ്യുന്ന പാലിയന്റോളജിക്കൽ ഇൻസ്റ്റിറ്റ്യൂട്ടായ ചൈനീസ് അക്കാദമി ഓഫ് സൈൻസിലെ പ്രൊഫസറുംകൂടിയായിരുന്നു.
കൂടുതൽ വികസനങ്ങൾ വരാത്തതും, ധാരാളം ഫോസ്ഫേറ്റ് നിക്ഷേപങ്ങളും,പഴയകാല ഫോസിലുകളും ഉള്ളതുമായ ഒരിടമാണ് ചെൻജിയാങ്.
ഹു-ക്സിയാൻ ഗുവാങിന്റെ നേതൃത്വത്തിൽ ഇവിടെ നിരക്ഷണങ്ങൾ ആരംഭിക്കുകയും ഈ നിക്ഷേപങ്ങൾക്കൊപ്പം മറ്റു പഴയ ഫോസിലുകളും കണ്ടെത്തിയ  സമയത്ത് ഇവയെല്ലാം വൻതോതിൽ ചൂഷണത്തിനിരയാകുകയായിരുന്നു.
ഇതിന്റേയൊക്കെ ഫലമായി അമിത ഖനനം ഇവിടെ നിരോധിക്കപ്പെടുകയും,ഫോസിലുകളുടെ ശാസ്ത്രീയമായ വിവരങ്ങൾ നൽകിക്കൊണ്ട് ലോക പൈതൃക പട്ടികയിൽ ചെൻജിയാങ് ഇടം നേടുകയും ചെയ്തു.
പക്ഷെ പരിണതഫലമായി ഖനനം പുനഃരാരംഭിക്കുകയും, ഇത് ഫോസിലുകളുടെ പാളികൾ ബലത്തിന് ഭീഷണിയാകുകയും, പിന്നീട് അത് അടർന്നുപോകുവാൻ കാരണമാകുകയും ചെയ്തു.